Loren Shriver. Loren James Shriver (1944-yil 23-sentyabrda tugʻilgan) – NASAning sobiq astronavti, uchuvchi va isteʼfodagi AQSH Havo-kuchlari polkovnigi. Karyerasi. Shriver 1962-yilda Paton oʻrta maktabini bitirgan. U 1967-yilda Amerika Qoʻshma Shtatlari Harbiy-havo kuchlari akademiyasida aviatsiya muhandisligi boʻyicha bakalavr darajasini va 1968-yilda Purdue universitetida astronavtika muhandisligi boʻyicha magistrlik darajasini qoʻlga kiritgan. Shriver 1969-yildan boshlab, 1973-yilgacha Oklaxoma shtatidagi Vance havo kuchlari bazasida T-38 akademik instruktor uchuvchisi sifatida ishlagan. 1973-yildan 1974-yil oktyabrigacha Tailandda chet el sayohatida boʻlgan. 1975-yildan boshlab Loren Kaliforniyadagi Edwards havo kuchlari bazasidagi Amerika Qoʻshma Shtatlari havo kuchlari ko'ngilli uchuvchilar maktabida oʻqigan. Keyinchalik Loren 6512-sinov otryadiga tayinlangan va 1976-yilda F-15 sinov kuchlari safida ko'ngilli uchuvchisi sifatida xizmat qila boshlagan. Shriver 1978-yil yanvar oyida NASA tomonidan astronavt sifatida tanlab olingan, uchta kosmik parvozda qatnashgan va kosmosda 386 soatdan ortiq vaqtni oʻtkazgan. 1982-yilning sentyabr oyida Loren STS-10 uchuvchisi sifatida xizmat qilishi kerak bo'lgan, ammo bu missiya bekor qilingan. Shriver 1985-yil 24-yanvarda Kennedy kosmik markazidan uchirilgan STS-51-C kosmik kemasida uchuvchisi boʻlgan. U 1990-yil 24-aprelda uchirilgan STS-31 ikkinchi missiyasida besh kishidan iborat ekipajga qoʻmondonlik qilgan. Ushbu besh kunlik parvoz Hubble kosmik teleskopini joylashtirgan. Shriver 1992-yilda STS-46 missiyasiga ham qoʻmondonlik qilgan. Nafaqaga chiqishidan oldin Shriver Florida shtatidagi Kennedy kosmik markazida yukni qayta ishlash boʻyicha direktor oʻrinbosari lavozimida ishlagan. U 1997-yilda mazkur lavozimni egallashidan avval kosmik kema dasturining uchirish integratsiyasi boʻyicha menejer vazifasini bajargan. Shriver 2011-yilda NASAdan nafaqaga chiqquniga qadar United Space Alliance kompaniyasining muhandislik va integratsiya boʻyicha vitse-prezidenti hamda bosh texnologiya direktori lavozimlarida faoliyat yuritgan. Shaxsiy hayoti. Shriverning oʻgʻli Darrell va Jessie (Drayer) Ayova shtatining Jefferson shahrida tugʻilgan. Shriver va xotini Susan Diane(qizlik familiyasi Hane) uchta qiz va bir oʻgʻilning ota-onasi. Ular Kolorado shtatining Estes Park shahrida istiqomat qilishadi. Shriver 2018-yildan buyon Estes Parkdagi American Legion Post 119 da qoʻmondonlik lavozimida xizmat qilib kelmoqda. Mukofotlari. 2016-yil 27-oktyabrda Jefferson shahridagi Greene okrugining Freedom Rockda polkovnik Shriver, general-leytenant Dwight Eisenhower va kapitan Darrell Lindseyning tasvirlari namoyish etilgan. Shriverning tasvirini Greenfieldlik rassom Ray „Bubba“ Sorensen chizgan.